פסו פלומה

חסן אמיליו קבנדה לאיה (בספרדית: Hassan Emilio Kabande Laija; נולד ב-15 ביוני 1999) הידוע בשם הבמה פסו פלומה (בספרדית: Peso Pluma), הוא מוזיקאי מקסיקני.

 ביוגרפיה 
הוא נולד ב-15 ביוני 1999, בעיר ספופן שבמדינת חליסקו במקסיקו. הוא הפגין תשוקה למוזיקה בגיל צעיר ולמד לנגן בגיטרה כשהיה נער, בעיקר באמצעות הדרכות מקוונות הזמינות ביוטיוב. את חוויותיו המוקדמות עם מוזיקה תיעד ביומן, שלאורך זמן, התפתח למחברת כתיבת שירים. הוא מכיר בכך שכתיבת שירים הפכה עבורו לפעילות טיפולית, מדיום שדרכו הוא מסוגל לבטא את רגשותיו ולשפר את כישוריו המוזיקליים.

המסע המקצועי של פסו פלומה בתעשיית המוזיקה החל בשנת 2020, עם שיתופי פעולה בולטים עם בן דודו, רוברטו "טיטו" לאיה גרסיה, שמוכר גם בשם טיטו דאבל פי. השותפות שלהם הניבה שני אלבומי הופעה, שנקראו Disco en Vivo שיצא בפברואר 2020 ו-Disco en Vivo, Vol. 2 שיצא ביולי 2020. אלבומים אלה סקרו את ההופעות החיות של פסו פלומה ברחבי חליסקו, ויצאו תחת חברת התקליטים העצמאית – "אל קרטל דה לוס אנחלס".

באותה השנה, פסו פלומה הוציא את אלבום האולפן הראשון שלו בשם Ah y Qué? באפריל, שכלל 12 רצועות ושיתופי פעולה עם אמנים כמו אל צ'ופרו, לאלו רייס, וחורחה מוראלס אל ג'ילגוארו. הקריירה המוזיקלית שלו עשתה קפיצת מדרגה משמעותית בשנת 2021 עם יציאת אלבום האולפן השני שלו Efectos Secundarios. עם זאת, הייתה זו שנת 2022 שסימנה נקודת מפנה בקריירה שלו עם יציאת הסינגל "El Belicón" לצד ראול וגה. הסינגל זכה להצלחה מסחרית, מכר 480,000 יחידות וקיבל תואר של שיר פלטינה 8× (לטיני) על ידי איגוד תעשיית ההקלטות האמריקאי. בעקבות הצלחה זו, הוא הוציא מיני אלבום בשם Sembrando ודואט שנוי במחלוקת "Siempre Pendientes" עם תואר של שיר פלטינה מחומשת (לטיני) עם לואיס אר קונריקס, שנכנס למצעד בילבורד גלובל 200.

שיתופי הפעולה שלו התרחבו לאמנים אחרים כמו נתנאל קאנו שאיתם הוציא את הרצועות "AMG" ו-"PRC", שהפכו ללהיטים גדולים בקהילת המוזיקה הלטינית, במיוחד בפלטפורמת המדיה החברתית טיקטוק. רצועות אלו הופיעו בבילבורד הוט 100, והגבירו את הפופולריות של פסו פלומה עוד יותר. רגע היסטורי בקריירה שלו הגיע באפריל כשפסו פלומה ואזלבון ארמדו הוציאו את "Ella Baila Sola", השיר המקסיקני האזורי הראשון שהגיע לעשירייה הפותחת של בילבורד הוט 100, ובסופו של דבר הגיע למקום הרביעי. למרות הקריירה המצליחה שלו, פסו פלומה התמודד עם אתגרים, כמו ביטול מופע בטיחואנה עקב איומי מוות.

פסו פלומה הופיע בטקס פרסי המוזיקה של בילבורד לשנת 2023, שהתקיים ב-19 בנובמבר 2023.

 סגנון מוזיקלי 
הסגנון המוזיקלי הייחודי של פסו פלומה, שמאופיין כמוזיקת קורידו  לטינית אורבנית, תרם משמעותית להחייאת אלמנט הקורידו במוזיקה המקסיקנית. השילוב הזה הזה מיקם אותו כאמן המושמע ביותר בפלטפורמות הסטרימינג במקסיקו.

 דיסקוגרפיה 

 אלבומי סטודיו 

 Ah y Qué? :2020
 Efectos Secundarios :2021
 Génesis :2023
 Éxodo :2024

 פרסים ומועמדויות 
פרסשנהקטגוריהעבודה מועמדתתוצאהסימוכיןפרס גראמי2024אלבום המוזיקה המקסיקנית הטוב ביותר (כולל טחאנו)Génesis2025Éxodoפרס גראמי הלטיני2024הקלטת השנה"Igual Que un Ángel" (עם קאלי אוצ'יס)ביצוע הרגאטון הטוב ביותר"Qlona" (עם קרול ג'י)השיר האורבני הטוב ביותראלבום המוזיקה המקסיקנית העכשווית הטוב ביותרGénesisפרס המוזיקה האמריקאית2025זמר לטיני אהובאלבום לטיני אהובÉxodoפרסי הווידאו קליפים של MTV2023האמן החדש הטוב ביותרהלטיני הטוב ביותר"Ella Baila Sola" (עם אזלבון ארמדו)שיר הקיץ"La Bebe" (עם Yng Lvcas)2024הלטיני הטוב ביותר"Bellakeo" (עם אניטה)2025"La Patrulla" (עם נטון וגה)פרסי המוזיקה של בילבורד2023האמן החדש המובילהאמן הלטיני המובילהזמר הלטיני המובילהאלבום הלטיני המובילGénesisהשיר הלטיני המוביל"Ella Baila Sola" (עם אזלבון ארמדו)"La Bebe" (עם Yng Lvcas)2024אמן לטיני מובילזמר לטיני מובילשיר לטיני מוביל"Qlona" (עם קרול ג'י)פרס המוזיקה הלטינית של בילבורד2024אמן השנהפסו פלומההאמן הלטיני של השנה – גלובל 200אמן השירים הלטיניים החמים של השנה, גבראמן השנה של האלבומים הלטיניים החמים, גברהאמן המקסיקני האזורי של השנה, סולופזמונאי השנההשיר הלטיני של השנה – גלובל 200"Qlona" (עם קרול ג'י)השיר הלטיני החם של השנההשיר הנמכר ביותר של השנהשיר הסטרימינג של השנהשיר האיירפליי של השנההשיר הלטיני החם של השנה, אירוע ווקאלי"Lady Gaga" (עם גביטו בלסטרוס וג'וניור אייץ')שיר הסטרימינג של השנההאלבום המקסיקני האזורי של השנהÉxodoפרסי המוזיקה של MTV אירופה2023המופע החדש הטוב ביותר האמן הלטיני הטוב ביותר 2024שיתוף הפעולה הטוב ביותר"Bellakeo" (עם אניטה)פרס בחירת הקהל2024הזמר הלטיני של השנההאמן החדש של השנהשיר שיתוף הפעולה של השנה"Ella Baila Sola" (עם אזלבון ארמדו)פרס המוזיקה של iHeartRadio2024השיר המקסיקני האזורי של השנהשיר הפופ לטיני/רגאטון של השנה"La Bebé (Remix)" (עם Yng Lvcas)הקליפ הטוב ביותרהאמן המקסיקני האזורי של השנהפרס המוזיקה האמריקאית הלטינית2024אמן השנההאמן החדש של השנהאמן הסטרימינג של השנההאמן הלטיני העולמי של השנהאמן אזורי מקסיקני אהובשיר השנה"Ella Baila Sola" (עם אזלבון ארמדו)השיר הלטיני העולמי של השנהשיתוף הפעולה הטוב ביותר - מקסיקני אזוריאלבום השנהGénesisאלבום מקסיקני אזורי אהובשיתוף הפעולה של השנה"La Bebé (Remix)" (עם Yng Lvcas)סיבוב ההופעות של השנהDoble P Tour 2023

 קישורים חיצוניים 


אינסטגרם: https://www.instagram.com/pesopluma?

 הערות שוליים 

קטגוריה:זמרים-יוצרים מקסיקנים
קטגוריה:זוכי פרס גראמי
קטגוריה:אישים שהופיעו ברשימת טיים 100 נקסט
קטגוריה:מקסיקנים ממוצא לבנוני
קטגוריה:מקסיקנים שנולדו ב-1999